Papilo de Vater

La papilo de Vater (prononco , en moderna germana pli , laŭ la historia germanlingva medicinisto Abraham Vater, 1684-1751) aŭ granda duodena papilo,  estas malgranda altaĵo kun sfinktero super la tielnomita ampulla Vateri, la komuna buŝo de la komuna koledoko (ductus choledochus) kaj la pankreata dukto (ductus pancreaticus) en la duodenon. Ĝi situas en la malantaŭa (dorsa) descenda parto (pars descendens) de la duodeno.

eta|maldekstre|120ra|

La ringforma sfintero kiu formas la altaĵon kaj konsistas el glataj muskoloj estas nomita la musculus sphincter Oddii (laŭ  la itala anatomo Ruggero Oddi (1864-1913), do sfinktera muskolo de Oddi aŭ priskribe latine musculus sphincter ampullae hepatopancreaticae). Per sia kuntiriĝo, ĝi reguligas la malplenigon de galo el la komuna koledoko kaj la sekrecion de la pankreato el la pankreata dukto en la duodenon.

La sufikso granda () venas de la fakto ke dua, pli malgranda papilo foje formiĝas en homoj. Tio tiam estas referita kiel la papilla duodeni minor, do malgranda duodena papilo. Ĉe kelkaj mamuloj la dua papilo formiĝas regule.

Kategorio:Digesta sistemo
Kategorio:Maldika intesto
Kategorio:Anatomio